पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के पटपारा उत्तर गांव में मुकदमा नहीं उठाने पर एक महिला से मारपीट की गई। इस मामले में सोमवार को प्राथमिकी दर्ज की गई है। मंजेश सहनी की पत्नी बबीता देवी के फर्द बयान पर स्थानीय थाने में एक प्राथमिकी दर्ज हुई है। इसमें गांव के ही संजय सहनी, विश्वनाथ सहनी, धनिक सहनी, रोहित सहनी, कुंदन सहनी, राधा देवी, आरती देवी, पूनम देवी, फुलपरी देवी और कामिनी कुमारी को नामजद किया है। कहा है कि आरोपी उसके दरवाजे पर आया और गाली-गलौज करते हुए पूर्व के मुकदमा को सुलह कर लेने की बातें करने लगा। जब विरोध किया तो बेइज्जत कर मारपीट करते हुए जख्मी कर दिया। बचाने पहुंची मां भुखली देवी के साथ भी घर घुसकर मारपीट की। गले से सोने का चकती बलपूर्वक छीन लिया। हल्ला होने पर जुटे ग्रामीणों ने बचाव किया और इनके सहयोग से इलाज हेतु सदर अस्पताल में भर्ती कराया गया। थानाध्यक्ष चंद्र कांत गौरी ने बताया कि प्राथमिकी दर्ज कर पुलिस मामले की तफ्तीश में जुट गई है
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn